Viborger Samler, 1835-02-05
Nu kom den første Pariserfred den 30te Mai 1814, hvori Frankrig gav Affald paa alle Fordringer i de aftraadte Lande, hvorimod der ogsaa paa den anden Side i de Fyrsters Navn, der atter toge de aftraadte Territorier i Besiddelse, renonceredes paa alle de Reclamationer, der med Hensyn paa disse kunde reises mod Frankrig. Kun de Privates Rettigheder reserveredes. Efterat nu Keiseren af Rusland ved en den 30te Marts 1815 i Wien undertegnet Tractat, igjen havde overdraget Kongen af Preussen alle de Capitalfordringer, som Preussen havde cederet til Frankrig og Frankrig igien til Kongen af Sachsen, som Storhertug af Warschau, forlangte han af Frankrig, at det ikke alene gav Affald paa enhver videre Udbetaling, der tilkom det af Kongen af Sachsens Bons, men at det ogsaa tilbagebetalte de, i Kraft, af disse Bons modtagne, Summer. Frankrig føiede sig i denne Begjæring ved Undertegnelsen af Conventjoren af 27de Septbr. 1816, og blev saaledes nødt til at opfylde de for det trykkende Betingelser ved den første Pariserfred, medens de, der vare til dets Fordeel, bleve uopfyldte. Jfølge hiin hemmelige Convention sendte den franske Regjering i Aaret 1818 Grev Hedouville til Warschau. J Førstningen drog man Paabegyndelsen af Underhandlingerne i Langdrag med den Paastand, at ikke alene Rusland, men ogsaa Preussen og Østerrige maatte concurrere ved disse Underhandlinger, da enkelte Deele af det forrige Storhertugdømme Warschau vare faldne tilbage til dem. Men i Aaret 1820 kom en Tractat istand mellem Rusland, Preussen og Østerrige, hvori der bestemtes, at Rusland alene skulde i Polens Navn føre Forhandlingerne med Frankrig. Fordringerne fra fransk Side angik især 2 Puncter: 1) Det Laan, som Storhertugdommet Warschau lod aabne i Paris i Aaret 1811. Det beløb sig til 12 Mill. Fr. i 12000 Actier. Af disse vare 7795 anbragte. Den keiserl. Skat havde nemlig overtaget 5960 Actier, det overordentlige Domanium 1315, Bestyrelsen af Enregistrementet 75, og flere Private 445. Saaledes havde Frankrig af dette Laan, hvorpaa der aldrig er skeet Afbetaling, tilgode: 7,795,000 Fr. Capital, 6 pCt. aarlig Rente og desuden de af den belovede Præmie Lodtrækning forventede Fordeele. 2) Tilbagebetalingen af de Forskud, hvilke Frankrig har gjort Storhertugdømmet Warschau, deels i Penge, deels i Ammunition, Equiperinger og Bevæbningsgjenstande. Denne anden Deel af Reclamationsbeløbet fra vor Side anslog man til 30 Mill. Fr. – Derimod reclamerer Polen: 1) Den resterende Sold for de polske Tropper, der directe have staaet i fransk Tjeneste, til Beløb 2 1/2 Mill. Fr. 2) Leverancer, der ere præsterede de franske Hære, deels af Storhertugdommet, deels af enkelte af dets Borgere. Denne Capital er - aabenbart høist overdrevent – anslaaet til 30 a 40 Mill. 3) De ovennævnte Afbetalinger paa Kongen af Sachsens Bons til Beløb af 4 a 5 Mill. Saaledes staae - siger Messager – Sagerne. Kammeret maa ikke taale, at Rusland træder og som Polens Repræsentant, efterat det har sveget de Betingelser, under hvilke dette Land er det overladt. Desuden bør Kammeret ingenlunde tillade, at der gjøres Reclamationsfordringer til Frankrig til Trods for den fuldkomne Opgivelse af saadanne ved Tractaten af 25de April 1818."